cyanic-selkie/wikianc huggingface dataset:
Rio de Janeiro
Vervaardigende nywerhede
Groter Rio de Janeiro is op een na Brasilië se belangrikste nywerheidstreek. Die stad se tradisionele vervaardigende nywerhede – metaalverwerking, ingenieursbedrywe, voedselverwerking, sigarette, chemie, leerverwerking, drukkerye en uitgewerye – word aangevul deur 'n moderne inligtingstegnologiebedryf wat elektroniese verbruikersware en rekenaars vervaardig. Ander beduidende industriële sektore sluit skeepswerwe (insluitende die vervaardiging van toerusting), tekstiele en skoene, nie-metallieke mineraal- en farmaseutiese produkte in. Rio de Janeiro se dinamiese boubedryf skep daarnaas 'n groot aantal werkgeleenthede vir ongeskoolde werkers.
Austraaleilande
Die eilande Maria en Marotiri is nie geskik vir onderhoubare bewoning nie. Verskeie van die eilande het onbewoonde eilandjies of rotse aan hul kus.
Hillside Strangler
Aanvanklik is berig net een persoon is vir die moorde verantwoordelik. Die polisie het egter uit die posisie van die liggame agtergekom dat twee mense saamgewerk het, maar het dié feit van die pers weerhou. Eindelik is uitgevind dié twee mense is die neefs Kenneth Bianchi en Angelo Buono jr., wat later aangekla is van die ontvoering, verkragting, marteling en moord van 10 meisies en vroue tussen 12 en 28 jaar oud.
Daar was nog twee moorde, in Desember en Februarie, voordat dit skielik opgehou het. ’n Uitgebreide ondersoek was vrugteloos tot met die arres van Bianchi in Januarie 1979 vir die moord op nog twee jong vroue in Washington. Sy verlede is toe aan die Strangler-saak gekoppel.
Agtergrond
thumb|’n Polisiefoto's uit 1979 van Kenneth Bianchi. thumb|links|180px|’n Polisiefoto van Angelo Buono. In Januarie 1976 het Kenneth Bianchi uit Rochester, New York, na Los Angeles getrek en by sy neef Angelo Buono jr. gaan woon. Buono was ’n sterk rolmodel vir die gedweë Bianchi. Toe Bianchi geld nodig kry, het Buono met die idee vorendag gekom dat hulle meisies kry om as prostitute vir hulle te werk. Twee tienermeisies wat van die huis af weggeloop het, Sabra Hannan en Becky Spears, het Bianchi en Buono ontmoet en toe hulle eers onder hulle beheer was, is hulle gedwing om as prostitute te werk. Eindelik het Spears ’n prokureur, David Wood, ontmoet en hy was ontsteld oor haar situasie. Hy het haar gehelp om uit die stad te ontsnap.
Ondersoek en verhoor
In Januarie 1979, ná ’n uitgebreide ondersoek, het die polisie Bianchi en Buono van die misdade aangekla. Bianchi het na die deelstaat Washington gevlug waar hy aangekeer is nadat hy twee vroue verkrag en vermoor het. Hy het hulle na sy woonplek gelok onder die voorwendsel dat hy huisoppassers soek. Bianchi het probeer pleit dat hy geestelik versteur is en het gesê hy ly aan dissosiatiewe steuring, en dat sy ander persoonlikheid die moorde gepleeg het. Hofsielkundiges het hom ondersoek en getuig dat hy dit voorgee. Bianchi het ingestem om skuld te beken en teen Buono te getuig in ruil vir versagting.
Veronica Compton
In 1980 het Bianchi ’n verhouding met Veronica Compton aangeknoop. Tydens sy verhoor het sy vir die verdediging getuig. Sy is later skuldig bevind en tronk toe gestuur omdat sy ’n vrou probeer verwurg het in ’n poging om die owerhede te laat glo die Hillside Strangler is steeds op vrye voet en dat die verkeerde mens skuldig bevind is. Bianchi het aan haar gesmokkelde semen gegee om te gebruik sodat dit soos ’n verkragting/moord deur die Hillside Strangler sou lyk. Sy is in 2003 vrygelaat.
Carina Stander
Lewe en Werk
Sy is doof gebore maar kan na ’n wonderwerk op agt maande hoor. Sy is die jongste van drie kinders en het ’n suster, Annelie, en ’n broer, Jaco. Haar ouers is die boer Sarel Francois Stander en die taalonderwyseres (Afrikaans en Duits) Truiki Stander. Aan die Laerskool Ellisras ondergaan sy haar laerskoolopleiding, waarna sy vanaf 1990 na die Hoërskool Ellisras gaan. Op hoërskool verkoop sy kunswerke, wat haar in staat stel om drie jaar na mekaar die ATKV-Skryfskool by die Universiteit van Potchefstroom by te woon, terwyl sy ook aan talle debat- en redenaarskompetisies deelneem. Sy is hier redakteur van die skoolkoerant, voorsitter van die debatsvereniging en skoolprefek. Die skool ken erekleure aan haar toe vir redenaarskuns, waar sy ’n semifinalis is in die nasionale ATKV-redenaarskompetisie; vir debat, waar sy ’n semifinalis is in die nasionale kompetisie van die Rapportryers; en ook vir koor. Sy verower die trofee vir die Beste Vroulike Byspeler op provinsiale vlak en die wisseltrofee vir die Kultuurpersoonlikheid van die Jaar.
In 1994 matrikuleer sy en studeer dan vanaf 1995 verder aan die Universiteit van Pretoria waar sy ’n B.A.-graad in Beeldende Kuns in 1998 en in 1999 ’n B.A. Honneurs-graad in Beeldende Kuns verwerf. Sy dien hier as komiteelid van Studentekultuur en is vanaf 1995 tot 1997 verantwoordelik vir konserte, terwyl sy kuns- en boekresensies skryf vir die studentekoerant Die Perdeby. Na universiteit werk sy vir twee jaar vir beeldhouers in Cambridge en die Skotse Hoogland. Die eerste agtien maande werk sy by die beeldhou-dosent John McGill in Cambridge en dan by die beeldhouer Gerald Ogilverie Laing in Inverness in Skotland en by Kilmorack Galery, die grootste galery in die Skotse Hoogland. Laasgenoemde galery is ’n katedraal tussen die berge wat in ’n galery omskep is. Die ingenieur Gerrit van Niekerk vergesel haar op hierdie oorsese reis en hulle trou na hulle tuiskoms in Suid-Afrika.
Sy hou vanaf 1996 verskeie uitstallings van haar beeldhouwerk, eers in Pretoria en later ook in Kaapstad en George en ’n solo-uitstalling in 2008 in die Breytenbach-sentrum op Wellington onder die titel “Aard – ’n spel tussen natuur en bonatuur”. In 1999 wen sy die Eiers vir Afrika kunswedstryd in gemengde medium van die Suid-Afrikaanse Waterverfvereniging met haar inskrywing “24 eggs in 1 day”. Gedurende haar nagraadse studiejare verwerf sy ’n aantal beurse, naamlik die Professor J.J. Smith Scholarship-beurs (R11 000), die Harry Crossley-beurs (R4 000) en die K.W. Johnstone-beurs (R3 000), wat haar in staat stel om vanaf 2004 voltyds te studeer. Sy verwerf dan in 2005 ’n M.A.-graad (met lof) in Kreatiewe Skryfwerk aan die Universiteit van Kaapstad onder leiding van Joan Hambidge met gedigte wat later in gewysigde vorm verskyn as “Die vloedbos sal weer vlieg”.
Seepunt
Seepunt is een van Kaapstad se oudste voorstede en ook een van die digs bevolkte. Die voorstad lê tussen die Atlantiese Oseaan en Vlaeberg en word begrens deur Groenpunt in die noorde en Fresnaye in die suide.
Lima
Lima is die hoofstad en grootste stad van Peru. Die stad het 'n bevolking van 7 605 742 in 2007 gehad en het 'n oppervlakte van 2 664,67 km². Die stad is op 18 Januarie 1535 deur Spanjaarde onder die conquistador Francisco Pizarro as Ciudad de los Reyes gestig. Die historiese middestad van Lima is in 1988 deur UNESCO as wêrelderfenisgebied gelys.
Geskiedenis
Die stad het gou een van die belangrikste basisse van die Spaanse bewind in Peru geword. Die katedraal uit die 16de eeu op die sentrale plein (die Plaza de Armas, ook bekend as Plaza Mayor) is 'n herinnering hieraan. Tydens die Spaanse koloniale bewind was Lima 'n belangrike kulturele stad in Suid-Amerika. 'n Groot deel van die koloniale administrasie was ook in Lima gesetel. Die nabygeleë hawe van Callao was 'n belangrike transito-punt vir goedere wat na en van Spanje vervoer is. Dit was die belangrikste hawe tot vir die binneland van Argentinië.
Berenike se Hare
Geskiedenis en mitologie
Teen die oggend was die hare weg. Om die woedende koning te paai, het die hof se sterrekundige, Conon, aangekondig dat die godin so in haar skik was met die offer dat sy die hare in die lug geplaas het. Hy het gewys na ’n swerm sterre, wat sedertdien as Berenike se Hare bekend is.
Sterre
Gamma Comae Berenices, wat gesuperimponeer is op die Coma-sterrestelselswerm, is ’n oranje reusester van magnitude 4,4 en is 170 ligjare van hier af.
James Lovelock
James Ephraim Lovelock (Letchworth, 26 Julie 1919—Abbotsbury, 26 Julie 2022) was 'n voormalige onafhanklike wetenskaplike, skrywer, navorser en omgewingskundige. Hy was veral bekend daarvoor dat hy die Gaia-hipotese voorgestel en gepropageer het, waarin hy sê dat die aarde as 'n soort superorganisme funksioneer.
Loopbaan
Lovelock het in die 1960's by die NASA gewerk aan die Viking-program, wat bestaan uit twee onbemande ruimtevlugte na Mars. Hy het gevind dat die Mars-atmosfeer stabiel is in samestelling, en bestaan uit klein hoeveelhede suurstof, metaan en waterstof, en 'n oorvloed koolstofdioksied. Dit was 'n belangrike aanduiding van die gebrek aan lewe op Mars. Ten spyte hiervan het NASA besluit om die program uit te voer, op soek na leidrade vir die lewe op Mars.
Novaceen
Om sy 100ste verjaardag het Lovelock die konsep Novacene in 'n nuwe boek bekendgestel, die geologiese era na die antroposeen. 'n Fraksie van die mensdom, wat die omgewingskatastrofe by die Noordpool oorleef, sal dan gelei word deur super-intelligente robotte wat ons nie sal terroriseer nie, maar ons sal verdra en die aarde wil bewaar. Hulle houding teenoor ons is baie dieselfde as wat ons nou teenoor plante huldig.
S.G. du Toit
S.G. du Toit (*3 Februarie 1855 –† 3 Mei 1898, Rawsonville ) was 'n stigterslid van die Genootskap van Regte Afrikaners en eerste sekretaris van hierdie organisasie.
Jack O'Connell (akteur)
Jack O'Connell (gebore 1 Augustus 1990) is 'n Engelse akteur. Hy is bekend vir sy rolle in die rolprente Eden Lake (2008), Starred Up (2013), '71 (2014), en Unbroken (2014).
SG Rooiwit Frankfurt
Na die Tweede Wêreldoorlog is die klub in 1945 herstig as SG Bockenheim. In 1947 is die klub herdoop met die huidige naam en het dit een seisoen in die eersteliga Oberliga Suid deurgebring. Die klub se toeskouerrekord van 27 000 is in daardie seisoen teen 1. FC Neurenberg opgestel. Die klub se grootste na-oorlogse prestasie was om die Oberliga Hessen te wen in 1990. Die klub het die hoofrondte van die DFB-Pokal gehaal in 1974 en 1989.
Callyspongia pseudofibrosa
Callyspongia pseudofibrosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Colombia
Prekolombiaanse tydperk
Die inheemse volke was rondom 3500 v.C. primitiewe jagters en nomadiese landbouers, wat die see- en rivierkuste bevolk het. Met die koms van mielies as voedselbron in die 2de eeu v.C. begin groepe hulle hier vestig. Vroeë prekolombiaanse volke in die noorde het Urabá (1000 v.C.–0) en Sinú (0–1000 n.C., veral bekend vir uitgebreide wateraanleg en dreinering van landbougrond) ingesluit. Die Tumaco, Calima (1000 v.C.–800 n.C.), Malagana (300 v.C.–300 n.C.), Cauca, San Agustín (1000 v.C.–500 n.C.), Tierradentro, Nariño, Quimbaya (0–900 n.C.) en Tolima (200 v.C.–500 n.C.) het in die suidweste geleef. Ten tyde van die Spaanse verowering was daar drie taalfamilies in Colombia: Chibcha, Carib en Arawak.
Sport
Colombia is oorspronklik op 9 Junie 1974 in Frankfurt am Main, net voor die FIFA Sokker-Wêreldbekertoernooi in 1974 in Wes-Duitsland, as gasheerland van die FIFA Sokker-Wêreldbekertoernooi in 1986 aangewys, maar nadat die aantal spanne van 16 tot 24 verhoog is, was dié land nie meer in staat om die toernooi te organiseer nie. Op 5 November 1982 het Colombia amptelik onttrek. FIFA het op 20 Mei 1983 in Stockholm Meksiko as gasheerland aangewys.
Kibboets
'n Kibboets kombineer sosialisme en sionisme in soort praktiese Arbeiders-Zionisme en is 'n unieke Israeliese eksperiment, asook een van die grootste gemeenskaplike bewegings in die geskiedenis. Die kibboetse was oorspronklik gestig in 'n tyd toe afhanklike boerdery nie 'n praktiese idee was nie. Die lede van die kibboetse was dus genoodsaak om 'n gemeenskaplike lewe begin. Geïnspireer deur hulle eie Joodse/sosialistiese ideologie, het die lede 'n puur gemeenskaplike manier van woon en lewe gestig wat belangstelling van dwarsoor die wêreld aangetrek het.
Koos van Rooy
Opleiding en onderwyser
duimnael|links|320px|Die studente en dosente van die [[Teologiese Skool Burgersdorp, 1892. Voor: J. Kruger, G. Kruger, J. du Plessis, J. Henning, G. du Plessis, D. Heystek, J. van der Walt. Middel: J. de Klerk, J.A. van Rooy, prof. J. Lion Cachet, prof. S. Postma, K. Coetsee, J. Malan, P. van der Walt. Agter: J. van der Walt, J. Kruger, W. de Klerk, Willem Postma, J. Scheepers, P. van Wyk, J. Kruger, P. Coetsee, P. Snyman.]]
Spaanse Griep en Armkasfonds
Die Spaanse Griep het nie net veel droefheid veroorsaak nie, maar baie ontberings en nood teweeggebring. Alles het feitlik tot stilstand gekom en in baie huise het gebrek geheers. Die kerkraad en diakonie het gedoen wat hulle kon, en oral 'n helpende hand gereik, maar die geld wat beskikbaar was, was ontoereikend. In dié noodtoestand het 'n gedagte aan 'n permanente fonds vir die Armkas by ds. Van Rooy opgekom. Ná die Griep het hy ook self in die gemeente rondgegaan en gekollekteer vir so 'n fonds sodat, as so 'n ramp weer die gemeente sou tref, daar genoegsaam middele sou wees om die nood te lenig. Nie baie jare later nie, met die depressie, het die fonds sy waarde bewys. Daar was geen werk te vind nie en talle lidmate moes deur die diakonie gehelp word. Dié fonds is met die jare uitgebou en het in die gemeente se eeufeesjaar, 1963, die R3 000-merk bereik.
Bethulie se huidige kerkgebou
Eers op 20 Oktober 1923 het die gemeente Moerdijk se bouplan goedgekeur en is opdrag gegee om tenders te vra vir die oprigting van die nuwe kerkgebou. Die volgende persone is benoem as kerkboukommissie: ds. Van Rooy (voorsitter), br. J.H. de Klerk (vise-voors.), br. W. Coetzee (sekretaris), brs. j. C. Fourie, J. Aucamp en S. Blignaut. Agt tenders vir die bou van die kerk het ingekom en die tenderbedrae het gewissel van £5 712 tot £7 925. Die tender is toegeken aan die bouaannemer H.K. Bennett van Pietersburg, wat getender het vir £5 800.
Kalkoen
Gebruik deur mense
Die mens gebruik die spesie Meleagris gallopavo vir hul vleis. Hulle is van minstens 800 v.C. deur die inheemse volke van Meksiko mak gemaak. Hulle is teen 200 v.C. óf na die Suidwes-VSA uitgevoer óf ’n tweede keer mak gemaak deur die plaaslike inheemse volke. Die kalkoene is aanvanklik aangehou vir hul vere, wat in seremonies gebruik is en om klere en komberse te maak. Hulle is teen omstreeks 1100 n.C. die eerste keer deur Noord-Amerikaners vir hul vleis gebruik. In vergelyking met wilde kalkoene word mak kalkoene selektief geteel om groter te wees vir hul vleis. Kalkoene word dikwels op fees- en spesiale dae soos Kersfees en Danksegging geëet.
Hartley
Geskiedenis
Hartley se susterdorpe Little Hartley en Hartley Vale, bestaan steeds as bewoonde dorpe met 'n erfenis van hulle eie. Little Hartley, is sowat 4 kilometer suid-oos van Hartley af en ook waar die historiese huis, Rosedale, is. Hartley Vale, wat sowat 6 kilometer oos van Hartley is, is waar Comet Inn, Collits Inn en die Hartley Vale begraafplaas geleë is. Daar is ook 'n netwerk van voetslaanpaaie van historiese belang tussen Hartley Vale en Mount York wat deur die Departement van Grondgebiede van Nieu-Suid-Wallis bestuur word.
Koos van Rooy
Nuwe kerk op Bethulie se hoeksteen gelê
duimnael|regs|300px|Die Algemene Sinode van die [[Gereformeerde Kerke in Suid-Afrika op Rustenburg, 4 April 1924, onder die seringboom waaronder die Kerk in 1859 gestig is en met prof. H.H. Kuyper as deputaat van die Geref. Kerke in Nederland. Eerste ry: A.S.E. Yssel, C.W.M. du Toit, J.V. Coetzee, J.G.H. van der Walt, J.H. Boneschans, J.C. van der Walt. Tweede ry: D.P. du Plessis, D. Rumpff, T. Hamersma, D. Postma, M. Postma, prof. H.H. Kuyper, L.P Vorster, proff. J.D. du Toit, J.A. du Plessis, I.D. Kruger. Derde ry: D.N. Kotzé, N.H. van der Walt, A. Duvenage, J.A. van Rooy, C.J.H. de Wet, B.J. de Klerk, W.J. de Klerk, G.H.J. Kruger, D.G. Venter, H.P.J. Pasch. Vierde ry: F.P.J. Snyman, H.J. Venter, P.J.S. de Klerk, H.S. van Jaarsveld, H.J.R. du Plessis, J.H. Kruger.]]
duimnael|links|300px|Ds. Van Rooy lê 'n krans namens die Gereformeerde Kerk se Sinode aan die voet van die [[Nasionale Vrouemonument|Vrouemonument, 1939.]]
Assegaaibosch-natuurreservaat
Geskiedenis
Die foreltelery in 'n stewige kliphuis staan vandag nog, hoewel forelle nie meer hier geteel word nie, aangesien dit 'n eksotiese spesie is. CapeNature gebruik die eiendom as bewaringstasie. Die oorspronklike telery is 'n nasionale monument.
Beyers Naudé
Lewensverloop
Sy gesondheid gaan sedert 1999 agteruit en hy verswak dermate dat sy bondgenoot Nelson Mandela hom in 'n rystoel moet rondstoot tydens 'n plegtigheid in Augustus 2004. Beyers Naudé sterf op 7 September 2004 in 'n aftree-oord in Northcliff, Johannesburg.
Elliott-versameling
Arthur Elliott (Boston, VSA 1870 – Kaapstad, 20 Nov. 1938) kom in 1880 in Suid-Afrika aan. Vroeg in 1900 vlug hy weens die Tweede Vryheidsoorlog na Kaapstad. Bloot per toeval maak hy kennis met die fotografie wat sy lewenstaak sou word. Sy oudste foto's is van Boere-krygsgevangenes in Groenpunt. Hy spesialiseer in foto's wat die land se verlede illustreer. Ook maak hy foto's van skilderye, etse en tekeninge in privaat besit. Verder versamel hy negatiewe van mense wat vroeër foto's geneem het.
Mikroverwerker
'n Besluit kan met behulp van 'n vergelyker geneem word. Die getal 50 word byvoorbeeld in die program van die mikroverwerker geplaas. Wanneer dit nou 100 aksies moet uitvoer, tel die verwerker die aksies af en vergelyk dit elke keer met die getal 50 in die program. Na 50 aksies sal dit dan eers 'n ander reeks opdragte uitvoer voordat dit die oorspronklike taak voortsit en 100 aksies voltooi.
Groot Bombardement
Kritiek teen die hipotese
Hoewel die kataklismehipotese steeds in gewildheid toeneem, is daar nog baie kritiek daarteen, veral die volgende: (1) dat die ooreenstemming in impakouderdom kunsmatig kan wees omdat monsters uit net een vallei kom, en (2) dat die gebrek aan gesmelte impakrotse van ouer as sowat 4,1 miljard jaar gelede kan beteken dat al sulke ouer voorbeelde intussen verpoeier het of dat hulle ouderdomme nie korrek vasgestel kan word nie.
Albanie (kiesafdeling)
Albanie was van 1910 tot 1994 'n kiesafdeling in die Suid-Afrikaanse Volksraad. Dit het gesentreer om die landdrosdistrik Albanie, waarvan Grahamstad die grootste sentrum is.
Ian Ogilvy
Ian Ogilvy (gebore 30 September 1943) is 'n Engelse akteur en skrywer. Hy is bekend vir sy rolle in die rolprente Wuthering Heights (1970), Death Becomes Her (1992), My Life in Ruins (2009), en We Still Kill the Old Way (2014).
Arabiese Demokratiese Republiek Sahara
Bevolking
Die etniese samestelling van die bevolking is oorwegend Sahrawis, letterlik bewoner van die Sahara of woestynbewoner ('n mengsel van Arabiere en gearabiseerde Imazighen (Berbers)) en Arabiere uit Marokko, wat formeel gesien koloniste is. Sahara (Arabiese uitspraak: Sachara) beteken "woestyn" in Arabies. Byna die hele bevolking van Wes-Sahara is Moslems.
Callyspongia robusta
Callyspongia robusta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
1625
Die jaar 1625 was 'n gewone jaar wat volgens die Gregoriaanse kalender op 'n Woensdag begin het. Dit was die 25ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Chemie
Vertakkings van chemie
Fisiese chemie is die studie van die fisiese grondbeginsels van chemiese sisteme en prosesse. Van belang is die beskrywing van die transformasies wat chemiese stowwe ondergaan by verskillende energietoestande. Belangrike studievelde in dié verband sluit in chemiese termodinamika, chemiese kinetika, kwantum chemie, statistiese meganika en spektroskopie.
Costa del Sol
Die Costa del Sol (Spaans vir Sonkus) is 'n kusgebied langs die Middellandse See met 'n gesamentlike lengte van sowat 300 kilometer in die suide van Spanje, wat onder meer die strande van die provinsies Málaga en Cádiz (Andalusië) insluit. Dit grens aan die Costa del Luz in die weste en die Costa Tropical in die ooste. Vele pakkettoere word daarheen aangebied.
Chemie
Chemiese reaksies
Chemiese reaksies kom dikwels ooreen veranderinge wat plaasvind in die struktuur van molekules. Sulke reaksies kan lei tot die vorming van groter molekules vanweë molekules wat aan mekaar bind, molekules wat uitmekaar breek om twee of meer kleiner molekules te vorm. Chemiese reaksies kan ook lei tot die herrangskikking van atome binne-in of rondom molekules.
Kaukasus
Die meeste Kaukasiërs is Moslems. Die uitbreiding van radikale Islam in Tsjetsjnië, 'n republiek met groot olieskatte wat na onafhanklikheid strewe, maak van die Kaukasus-streek die Achilleshiel van Rusland. Die Tsjetsjniërs, 'n volk met 'n trotse tradisie van krygers, het die Russiese heerskappy oor hul land nooit aanvaar nie. 'n Halfmiljoen mense is onder Stalin se bewind gedeporteer, terwyl die konflik onder die Poetin-bewind tot 'n volskaalse oorlog geëskaleer het wat al tienduisende menselewens geëis het.
Olaf I van Denemarke
Olaf se bewind is gekenmerk deur mislukte oeste ’n paar jaar agtereenvolgens en dit het hom die bynaam "Honger" ("Hunger" in Deens en Engels) besorg. Die mense was so honger dat hulle wortels uit die grond gegrawe het en baie dood is. Ondersteuners van sy vermoorde broer Knoet het beweer dat dit God se straf vir Olaf was omdat hulle vir Knoet se dood verantwoordelik was. Olaf en sy broers Ubbe, Harald en Niels het die opstand teen Knoet gesteun.
Olaf is op 18 Augustus 1095 in vreemde omstandighede dood. Sommige meen hy het selfmoord gepleeg en ander dat hy geoffer is namens sy ongelukkige volk.
Elektrochemie
16de-tot-18de-eeuse ontwikkelings
In 1663 het die Duitse fisikus Otto von Guericke die eerste elektriese kragopwekker geskep, wat statiese elektrisiteit opgewek het deur wrywing in die masjien toe te pas. Die kragopwekker is gemaak van 'n groot swaelbal wat binne 'n glasbol gegiet is, wat op 'n as gemonteer is. Die bal is deur middel van 'n kruk gedraai en 'n elektriese vonk is gevorm wanneer 'n kussing teen die bal gevryf is terwyl dit draai. Die bol kon verwyder word en as bron vir eksperimente met elektrisiteit gebruik word.
Galvani se wetenskaplike kollegas het sy sienings oor die algemeen aanvaar, maar Alessandro Volta het die idee van 'n "dierlike elektriese vloeistof" verwerp en geantwoord dat die padda se bene op verskille in metaaltemper, samestelling en massa reageer. Galvani het dit weerlê deur gespierde aksie met twee stukke van dieselfde materiaal te verkry. Nietemin het Volta se eksperimentering daartoe gelei dat hy die eerste praktiese battery ontwikkel het, wat voordeel getrek het uit die relatief hoë energie (swak binding) van sink en 'n elektriese stroom vir baie langer kon lewer as enige ander toestel wat destyds bekend was.
20ste eeu
Teen die 1960's-1970's is kwantumelektrochemie ontwikkel deur Revaz Dogonadze en andere.
Elektrochemiese selle
Elektrochemiese selle het twee geleidende elektrodes (die anode en die katode). Die anode word gedefinieer as die elektrode waar oksidasie plaasvind en die katode is die elektrode waar reduksie plaasvind. Elektrodes kan gemaak word van enige voldoende geleidende materiale, soos metale, halfgeleiers, grafiet en selfs geleidende polimere. Tussen hierdie elektrodes is die elektroliet, wat ione bevat wat vrylik kan beweeg.
Bertrand Russell
Russel se werke, denke en erfenis
Hy het kennis gemaak met Ludwig Wittgenstein, ‘n briljante jong Oostenryker wat in Cambridge gearriveer het om logika saam met Russel te studeer. Wittgenstein het met sy vurige entoesiasme goeie vordering gemaak, en binne ‘n jaar het Russel na hom begin opkyk om die nuutste groot stap in filosofie te maak en na hom begin verwys in verband met vraagstukke oor logika. Wittgenstein se eie werk, wat uiteindelik in 1921 gepubliseer is as Logisch-philosophische Abhandlung (Tractatus Logico-Philosophicus, 1922), het egter die hele benadering tot logika wat Russel se omvangryke bydrae tot die filosofie van wiskunde geïnspireer het ondermyn. Dit het Russel oortuig dat daar geen “waarhede” aan logika was nie, dat logika geheel en al uit toutologieë bestaan het, die waarheid waarvan nie gewaarborg was deur ewige of onsterfbare feite in die Platoniese sfeer nie, maar welke eerder gelê het in die aard van taal. Dit sou die laaste terugtrede van Pythagoras daarstel, en ‘n verdere aanmoediging vir Russel wees om tegniese filosofie ten gunste van ander projekte opsy te skuif.
Gedurende hierdie jare het Russel se tweede huwelik toenemend onder druk verkeer, deels as gevolg van oorwerk en deels as gevolg van Dora se misplaaste liberale en progressief geïnspireerde keuse om twee buite-egtelike kinders met ‘n ander man te hê, en daarop aan te dring om die buite-egtelike kinders saam met hulle bestaande kinders groot te maak. In 1932 het Russel haar vir ‘n ander vrou gelos. Die volgende drie jaar van sy lewe was gedomineer deur egskeidingsgedinge met Dora, welke egskeiding eers in 1935 toegestaan is. Die volgende jaar is hy met sy derde vrou getroud (Patricia Spence). Hulle het in 1937 ‘n seun genaamd Conrad gehad. Hy het op die relatief gevorderde ouderdom van 66 jaar na akademiese filosofie teruggekeer en ‘n lektorpos by die Universiteit van Chicago bekom. Russel het vanaf 1938 tot 1944 in die Verenigde State gewoon waar hy by Chicago en die Universiteit van Kalifornië klas gegee het. Hy is verbied om ‘n pos by die City College of New York te neem as gevolg van sy misplaaste en omstrede oogpunte op seks en die huwelik. Hy was in ‘n haglike finansiële posisie, maar het ‘n onderwyspos bekom en by die Barnes Stigting in Philadelphia klas gegee op die geskiedenis van filosofie, alhoewel daar gou tweestryd tussen hom en die stigter, Albert C. Barnes, was. Russel was gevolglik sy werk kwyt. Russel was egter in staat daartoe om die lesings wat hy by die stigting gelewer het om te sit in ‘n boek genaamd ‘n Geskiedenis van Westerse Filosofie (1945) wat ‘n topverkoper sou word en vir baie jare sy hoofbron van inkomste sou wees.
Amaliënstein
Amaliënstein in die Klein Karoo lê aan die R62-provinsiale pad, 21 km oos van Ladismith in die rigting van Calitzdorp. Die dorpie lê by die suidelike ingang van die Seweweekspoort en direk oos van Zoar.
'n Tipiese kenmerk van die Duitse sendingpogings was die aandag wat aan arbeid en selfonderhoud      gegee is. Hier het die sendelinge hul volgelinge leer boer. Eerw. A. Schmidt was 'n baie suksesvolle Landwirt (sendeling-boer). Vrugte is onder besproeiing verbou en Schmidt het 'n goue medalje vir sy droë vrugte by 'n internasionale tentoonstelling in Londen gewen.
Omdat die grond van hierdie sendingstasie die eiendom van die genootskap was, kon hulle dit van die hand sit. Na die Eerste Wêreldoorlog is die plaas verkoop aan J.H. Hofmeyr en D.R. Roux. Teenswoordig is dit 'n florerende plaasgemeenskap met 'n sterk kerktradisie. Met die sensus van 1891 in die Kaapkolonie was hier 'n 1 000 inwoners. Tans staan die getal op ongeveer 1 500.
Werner Dorfling
Hy het onlangs (wanneer?) 'n bundel gepubliseer genaamd "3G" wat werke bevat van drie generasies van die Dorfling familie. Hierdie bundel is wêreldwyd beskikbaar in Afrikaans en Engels op Amazon.com.
Renosterrivier (Vaal)
Die Renosterrivier is 'n groot sytak van die Vaalrivier in die Vrystaatprovinsie van Suid-Afrika.
Callyspongia schulzei
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1900 deur Kieschnick.
Renosterrivier (Vaal)
Die Renosterrivier het 'n opvanggebied van ongeveer 6650 vk. kilometer. Die Koppiesdam is die enigste groot dam op die rivier, en is hoofsaaklik gebou vir besproeiingsdoeleindes. Die sytakke van die Renosterrivier is die Doringspruit, Elandspruit, Gelukspruit, Hessebronspruit, Heuningspruit, Karoospruit, Rietspruit en die Vaalbankspruit.
Geselskapseilande
Mitiese oorsprong
Taaroa het toe kunstenaars geroep wat Tane, die eerste god, gemaak het en daarna Ru, Hina, Maui en honderde ander. Die opperhoofde, of ari'i rahi, was afstammelinge van die gode. In hulle teenwoordigheid het gewone mense respek betoon deur die klere aan hulle bolyf uit te trek.
Benedewindse Eilande (Îles Sous-le-Vent)
Die eilande se bevolking is in die kusstreke gekonsentreer en word al hoe yler hoe nader 'n mens aan die bergagtige sentrale dele kom. Die hoofeiland, Tahiti, waar 50% van die inwoners woon, is ook die tuiste van Papeete, die hoofstad van Frans-Polinesië.
Fauna en flora
'n Groot verskeidenheid seldsame diere en plante kom in die tropiese woude van Frans-Polinesië voor. Die eilande is veral bekend om hulle welriekende landskap. Die "Tiaré tahiti", of Gardenia tahitensis, is een van die blomme wat die lekkerste ruik en kom net op die Geselskapseilande voor. Dit is nou 'n beskermde blom.
Oppikoppi
Kunstenaars
Van die kunstenaars wat al by Oppikoppi opgetree het word hieronder gelys.
Gerrit Dekker
Persoonlike lewe en sterfte
In 1928 trou hy met Hendrina Gezina Huetinck en uit hierdie huwelik word twee dogters (Trixie en Rikie) en ’n seun (Leendert) gebore. Trix was getroud met die Gereformeerde predikant ds. J.H. van der Walt, wat die bediening in 1987 verlaat het.
Fedora
Oorsig
Fedora is ontwerp om maklik te installeer en op te stel, en sluit 'n suite eenvoudige grafiese installasie- en opstellingshulpmiddele in. Die standaard lêerstelsel is ext3 oor LVM en die pakketbestuurstelsel is RPM. Fedora Extras bevat soveel as 7 000 pakkette. Daar bestaan ook 'n aantal nie-amptelike versamelings wat nie by Extras ingesluit is nie vanweë moontlike kopiereg- of patentregkwessies.
Shakers
Die Shaker-gemeenskap, wat in 1747 deur Jane en James Wardley gestig is, is moontlik beïnvloed deur die Franse Kamisarde-beweging, 'n radikale stroming binne die Franse Hugenote wat sy oorsprong in die Cevennes-bergreeks het. Die Kamisarde, na wie ook as Franse Profete verwys is, het geglo dat hul spraakorgane deur 'n bonatuurlike krag oorgeneem kon word. So het hul rituele praktyke tydens kerkdienste onder meer skudbewegings, uitgelate skreeue, werwel- en ander danse en sang in vreemde tonge ingesluit. Ná die herroeping van die Edik van Nantes in 1685 het groepe Kamisarde hulle as godsdienstige en politieke vlugtelinge in Engeland gevestig. Hier het hulle voortgegaan om halfgeheime kerkdienste te hou, en blykbaar het ook die Wardleys in 1748 in aanraking gekom met hul geloofsbeginsels.
Geskiedenis
Ná Moeder Ann se afsterwe in 1784 het Elder Joseph Meacham en Eldress Lucy Wright as kerkleiers gedien en die kenmerkende sosiale organisasiestruktuur van die beweging gevestig wat voorsiening gemaak het vir selibatêre gemeenskappe van mans en vroue, huisvesting in slaapsaalagtige wonings en gemeenskaplike besit van alle goedere. Die eerste Shaker-nedersetting, wat volgens dié beginsels in New Lebanon, New York gevestig is, het as voorbeeld gedien vir die stigting van verdere gemeenskappe dwarsoor Nieu-Engeland, en verder weswaarts in Kentucky, Ohio en Indiana. In 1826 was daar 18 Shaker-nedersettings in agt deelstate.
Organisasiestruktuur en uitleg van nedersettings: Hemel op aarde
Groepe van familiegeboue is volgens 'n lineêre uitleg opgerig, met 'n maksimale afstand van driekwart myl, met goed versorgde wandellane, paaie en velde. Hierdie dorpsuitleg het merkbaar verskil van die kenmerkende roosteruitleg in ander gemeenskappe van Nieu-Engeland. Die hoofgeboue van elke gemeenskap – die vergadersaal, kantoor en wonings van die Raad van Oues – het deel uitgemaak van die sentrale Kerkfamilie-kompleks.
Callyspongia staminea
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1984 deur Desqueyroux-Faúndez.
Papegaaie
Verteenwoordigers
Vanweë sy mooi rooi vere is die kaka al deur die Maori 's gejag. Die keas is baie ongewild by die skaapboere. Die voëls het die gewoonte am op ŉ skaap se rug te gaan sit, waardeur die diere uit angs op loop gaan en hulle beseer. Hoewel keas graag skaapvleis, en veral skaapvet, vreet, pik hulle nie stukke vleis uit die diere soos die boere beweer nie. Nogtans word hulle baie gejag. Die borselkoppapegaai (Psittrichas fulgidus) leef sowat 800 tot 2 000 m bo seespieël in die bergwoude van Nieu-Guinee. Hy het borselagtige nek vere en leef eerder in pare of familiegroepe as in swerms. Die kaketoes is die grootste papegaaie van die Indo-Australiese gebied.
Italo Gariboldi
Italo Gariboldi (20 April 1879 - 3 Februarie 1970) was 'n Italiaanse senior offisier in die Royal Army (Regio Esercito) voor en tydens die Tweede Wêreldoorlog. Hy is bekroon met die Knight's Cross of the Iron Cross deur die Duitse Führer Adolf Hitler vir sy leiding van die Italiaanse magte in die Slag van Stalingrad.
Elandsvlei
Ander voorbeelde van hierdie soort vestigings is die gehugte Matjesfontein en Lokenburg, albei suid van Nieuwoudtville. Soms het sulke nedersettings ontwikkel tot dorpies, soos die geval was met Leipoldtville in die Sandveld en in sekere mate ook met Hoeko en Schoemanshoek, albei in die Klein-Karoo.
1630
Die jaar 1630 was 'n gewone jaar wat volgens die Gregoriaanse kalender op 'n Dinsdag begin het. Dit was die 30ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Callyspongia superba
Callyspongia superba is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Schuks Tshabalala’s Survival Guide to South Africa
Die rolprent het na sy sesde week van vertonings reeds R29,5 miljoen verdien en word as Schuster se suksesvolste film tot hede gesien. Die rolprent het reeds die totale inkomste van Mama Jack (R27,2 miljoen in 2005) en Oh Schuks!...I'm Gatvol! (R23,4 miljoen in 2004) verbygesteek.
Seekoei
Klassifikasie
Seekoeie word tesame met ander gelyktonige hoefdiere geklassifiseer tot die orde Artiodactyla. Ander lede van hierdie orde sluit kamele, beeste, takbokke en varke in, alhoewel die seekoeie nie naby verwant is aan die ander spesies nie. (Die ou Grieke het die seekoei as verwant aan die perd beskou.) Tot en met 1985 het natuurkenners die seekoei geskakel met die vark, omdat hulle soortgelyke kiestandpatrone het. Nuwe getuienis, aanvanklik eers vanaf bloedproteïene en toe vanaf die gebied van molekulêre filogenie (die bestudering van molekules om 'n dier se evolusionele verwantskappe te identifiseer) DNS en die fossielgeskiedenis toon aan dat die seekoei se naaste bestaande verwantskap met die setaseë (walvisagtiges) is. Seekoeie het meer in gemeen met die walvis as met ander gelyktonige hoefdiere soos die vark, omdat die gesamentlike voorvader van die seekoei en die walvis afgeskei het van die herkouers en die ander gelyktonige hoefdiere. Alhoewel die twee dus mekaar se naaste bestaande naasverwante is, het hul stamlyne van mekaar afgeskei kort nadat hulle gesamentlike voorvader van die res van die gelyktonige hoefdiere afgeskei het.
Uitgestorwe spesies
Twee ander spesies seekoei, die "Europese seekoei" (H. antiquus) en die Hippopotamus gorgops, het dwarsdeur kontinentale Europa en die Britse Eilande voorgekom. Altwee spesies het voor die laaste Ystydperk uitgesterf. Voorsate van die Europese seekoei het op talle eilande van die Mediterreense See beland tydens die Pleistoseen-epog en insulêre dwerggroei ondergaan.
Sosiale lewe
Seekoeibulle is slegs territoriaal in die water. Elke bul hou wag oor sy stukkie water, gemiddeld 250 meter in lengte, en ongeveer tien koeie. Die grootste trop bevat ongeveer 100 seekoeie. Vrygeselle word toegelaat in die bul se deel van die rivier mits hulle onderdanig reageer teenoor die dominante bul. Die doel van dié gedrag is om paringsreg daar te stel. Binne-in die trop is die seekoeie geneig om volgens geslag bymekaar te hou. Vrygeselle skaar hulle by vrygeselle, koeie by koeie en die bul bly op sy eie. Wanneer seekoeie egter op land wei, loop elkeen sy eie pad.
Tiensnaarkitaar
Bestemming
Die korrekte standaardbestemming van die moderne tiensnaarkitaar is:
Of, enharmonies geskryf:
Manuel Azaña
Hy was 'n medewerker aan verskeie publikasies in die 1910's en het tydens die Eerste Wêreldoorlog in die pro-geallieerde kamp uitgestaan.
Callyspongia ternatensis
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1896 deur Kieschnick.
1631
Die jaar 1631 was 'n gewone jaar wat volgens die Gregoriaanse kalender op 'n Woensdag begin het. Dit was die 31ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
FC Twente
Die nuwe stadion en byna bankrotskap (1998-2003)
In 1998 verhuis FC Twente van die ou Diekman Stadion na die nuwe Arke Stadion (kapasiteit: 13 500 sitplekke). In hierdie periode vestig die ondersteuners nasionale en internasionale faam. In 2001 wen die klub sy tweede KNVB-Beker na strafskoppe teen PSV Eindhoven. Vir die eindstryd het meer as 32 000 ondersteuners na Rotterdam met die span meereis, wat die gewildheid van die klub toon. Maar as gevolg van swak finansiële beleid gaan FC Twente in 2003 byna bankrot. Die stad Enschede leen Twente geld en red die klub.
Relegasie en opbou (2017–...)
In die 2017/18-seisoen eindig die span in die 18de plek en relegeer hulle na die Eerste divisie. In die volgende seisoen (2018/19) wen FC Twente die kampioenskap in die Eerste divisie en keer terug na die Eredivisie.
Oor die span
FC Twente het een van die sterkste spanne in die vrouesokker in Nederland en België (tusse 2012 en 2015 het daar een gesamentlike kompetisie vir beide lande bestaan, wat Twente 2 maal gewin het). Die span neem ook gereeld deel aan die UEFA Women's Champions League. FC Twente is tans kampioen van Nederland (seisoen 2018/19) en het in totaal 6 keer die vrouekampioenskap van Nederland gewen.
Subatomiese deeltjie
In deeltjie- en kernfisika word dié deeltjies bestudeer, asook die wisselwerkings tussen hulle en die materie wat hulle vorm. Die meeste van die deeltjies wat al ontdek is en deel uitmaak van die Standaardmodel, kom egter nie onder normale omstandighede in die natuur voor nie; hulle word vervaardig in kosmiese strale en in botsings in deeltjieversnellers.
Verdeling van ’n atoom
Die elektron met sy negatiewe elektriese lading het ’n massa van van dié van ’n waterstofatoom. Die res van ’n waterstofatoom se massa kom van die positief gelaaide proton. ’n Element se atoomgetal is die getal protone in sy kern. Neutrone is neutrale deeltjies wat ’n effens groter massa as protone het. Verskillende isotope van dieselfde element bevat dieselfde getal protone, maar verskillende getalle neutrone. Die massagetal van ’n isotoop is die totale getal nukleone (neutrone plus protone).
Lester Cuneo
Lester Cuneo (25 Oktober 1888 – 1 November 1925) was 'n Amerikaanse akteur en vervaardiger. Hy was bekend vir sy rolle in die rolprente Lone Hand Wilson (1920), The Ranger and the Law (1921), Silver Spurs (1922), en Blazing Arrows (1922).
Ernő Dohnányi
Ernst von Dohnányi (Hongaars: Dohnányi Ernő, Hongaars: |ˈɛrnøː ˈdohnaːɲi|; 27 Julie 1877 – 9 Februarie 1960) was 'n Hongaarse komponis, pianis en dirigent. Hy het die Duitse vorm van sy naam vir die meeste van sy gepubliseerde werke gebruik.
Biografie
István Thomán was 'n gunstelingstudent van Franz Liszt, en Hans von Koessler was 'n aanhanger van die musiek van Johannes Brahms. Hierdie twee invloede het 'n belangrike rol in Dohnányi se lewe gespeel: met Liszt wat sy klavierspel beïnvloed het en Brahms wat sy komposisies beïnvloed het. Dohnányi se eerste gepubliseerde werk, sy Klavierkwintet in C mineur, het die goedkeuring weggedra van Brahms, wat voorspraak daarvoor in Wene gemaak het. Dohnányi het nie lank aan die Musiekakademie studeer nie: in Junie 1897 wou hy dadelik die eindeksamen aflê sonder om sy studies te voltooi. Toestemming is verleen, en 'n paar dae later het hy met hoë punte geslaag en as komponis en pianis gegradueer.
Balkana-meer
Balkana is 'n kunsmatige meer teen die hange van die Lisina-berg, in die munisipaliteit van Mrkonjić Grad, entiteit van Republika Srpska, in die westelike deel van Bosnië en Herzegowina. Die meer bestaan eintlik uit twee afsonderlike dele, hoewel verbind deur klein uitkomste, komme, die boonste een groter en die laer een kleiner, met 'n baie klein verskil in watertafelvlakke. Die totale oppervlakte van albei komme is 56 000 m2. Balkana kry sy water van verskeie bergbronne en twee klein bergstrome, Cjepalo en Skakavac, terwyl die uitvloei daarvan Crna Rijeka is, wat deur Mrkonjić Grad van suid na noord loop en na 17 km by Vrbas aansluit.
Naam
Die Balkana-meer was voorheen bekend as Balukhana en Balukana, afkomstig van die Ottomaanse Turksse taal baluk - wat "vis" beteken, en hana - wat "woonplek" (habitat) beteken. Die naam is mettertyd omskep in Balkana, wat baie soos Balkan klink, maar etimologies, soos voorheen gesê, hou dit geen verband daarmee nie.
Bees
Stalle
Daar is verskeie vorme van beesstalle, maar die basiese vorm is 'n langwerpige gebou met sementvloere wat maklik skoongehou kan word. Die gebou moet goed verlig en glad nie bedompig wees nie. Koeie leer baie vinnig hul eie individuele stalle in die gebou ken, en sal self na die regte stal gaan wanneer hulle ingebring word om gemelk te word. Koeie word nie op alle Suid-Afrikaanse plase in stalle gehuisves nie omdat die klimaat so warm is.
Graaff Electric Lighting Works
Geskiedenis
Die aanleg was die eerste hidro-elektriese aanleg in Suid-Afrika en die eerste kragstasie in Kaapstad. Dit was die tweede elektriese kragstasie in Suid-Afrika, nadat die stad Kimberley reeds in 1882 krag opgewek het om hul strate met elektriese gloeilampe te verlig. Die kragstasie Graaff Electric Lighting Works is in April 1895 deur die Kaapstadse stadsraad in gebruik geneem ná die voltooiing van die Molteno-reservoir wat gebou is om drinkwater aan die vinniggroeiende stad te lewer.
Die aanleg het twee 150 kW kragopwekkers gehad wat deur stoom- of waterkrag aangedryf kon word. Die kragopwekkers was van die Woodhead Reservoir op Tafelberg voorsien. Vir die twaalf maande voor 30 Junie 1896 het die aanleg 2590 uur op waterkrag en 691 uur op stoomkrag met steenkool gestook. Die fabriek het 775 openbare straatligte regdeur Kaapstad aangedryf.
Sakhir
Sakhir (Arabies:الصخير) is 'n woestyngebied in die Koninkryk van Bahrein, naby Zallaq. Dit bevat die Al-Sakhir Paleis, gebou in 1870. Gedurende die vroeë 2000's is verskeie veranderinge aangebring, soos die bou van die Universiteit van Bahrein se hoof kampus en die Bahrein Internasionale Renbaan, die tuiste van Formule Een se Bahreinse Grand Prix.
Jacobus van Rooy
Herkoms en jeugjare
duimnael|links|300px|Die vierdejaarstudente aan die Teologiese Skool Potchefstroom, 1956. Voor (van links): [[Abraham Coetsee|A.J. Coetsee, W.J.J. du Plessis, L.H. Stavast, J.A.H. van der Vinne en J.A. van Rooy. Agter (van links): A.J.R. Vermeulen, J.H. van der Walt, A.A. van Dalsen, P.B. de Klerk.]]
Venda-Bybel
Met die toekenning van sy eredoktorsgraad van die Noordwes-universiteit in 2010, het die universiteit soos volg geskryf oor sy bydrae tot die Bybelvertaling in Venda: "Prof. Van Rooy het groot klem daarop gelê dat Bybelvertaling spanwerk is en het dus bekwame helpers opgelei om hom in hierdie omvattende taak by te staan. Hy het Grieks en Hebreeus as die grondtale van die Bybel uitmuntend beheers, en het by sy vertaalwerk gewoonlik tot tien ander vertalings in ’n verskeidenheid tale, onder (meer) Afrikaans, Engels, Nederlands, Duits en Italiaans gebruik. Hy praat ook ’n verskeidenheid Afrikatale, benewens Tshivenda, onder andere Setswana, Tsonga en Zulu.
Publikasies
Die meeste van sy skryfwerk was in die Tshivenḓa-taal aangesien dit was waarop sy werk toegespits was.
Poliuretaan
Isosianate
Poliuretane word vervaardig met molekules wat twee of meer isosianaatgroepe bevat. Die meesgebruikte isosianate is aromatiese diïsosianate soos tolueendiïsosianaat en metieleendifenieldiïsosianaat. Dit word gebruik om buigsame skuim (bv. vir matrasse of gevormde skuim vir motorsitplekke), onbuigbare skuim (bv. vir die isoleringskuim in yskaste), elastomere (bv. skoensole), ensovoorts te vervaardig.
Vervaardiging
Die vervaardigingsmetodes van poliuretaan-eindprodukte volg die beginsels: meet die vloeibare isosianaat en harsmengsel met 'n bepaalde stoïgiometriese verhouding, meng dit saam totdat 'n homogene mengsel verkry is, giet die reagerende vloeistof in 'n vorm of op 'n oppervlak, wag tot dit gel, haal dan die voltooide deel uit die vorm.
Stacie Orrico
Stacie Orrico (gebore 3 Maart 1986) is 'n Amerikaanse sangeres, liedskrywer en aktrise. Sy onderteken in 1998 op twaalfjarige ouderdom 'n platekontrak met ForeFront Records. Haar debuutalbum, Genuine, word in 2000 vrygestel en verkoop 13 000 eksemplare in die eerste week van vrystelling.
Organometaalchemie
Organometaalchemie is die studie van organometaalverbindings, chemiese verbindings wat ten minste een chemiese binding bevat tussen 'n koolstofatoom van 'n organiese molekule en 'n metaal, insluitend alkalimetale, aardalkalimetale en oorgangsmetale, en soms verbreed om metalloïede soos boor en silikon in te sluit. Afgesien van bindings aan organylfragmente of molekules, word bindings aan 'anorganiese' koolstof, soos koolstofmonoksied (metaalkarboniel), sianied of karbied, ook algemeen as organometaal beskou.
Wesley Sneijder
Wesley Sneijder (gebore op 9 Junie 1984 in Utrecht) is 'n Nederlandse sokkerspeler wat sedert die 2013/2014-seisoen by Galatasaray speel. Hy begin sy loopbaan by die Utrechtse amateursvereniging DOS. Sneijder het vantevore ook vir Ajax en Real Madrid uitgedraf.
Geelsuikerbos
Die boom se FSA-nommer is 90.3. In Engels staan dit as die Common shuttlecock sugarbush bekend.
Chow-chow
Een Chinese legende noem die groot oorlogshonde uit Sentraal-Asië wat soos swarttong-leeus gelyk het. Van een Chinese heerser is gesê dat hy self 5 000 Chows besit het. Die Chinese het ook Chows gebruik om hondesleë te trek, dit is deur Marco Polo waargeneem. Die Chow Chow is ook geteel vir menslike verbruik.
UEFA Europa-beker
Tussen 1960 en 1976 neem vier lande aan die toernooi deel en sedertdien vind kwalifiserende wedstryde plaas. In 1980 word die deelnemende lande tot agt uitgebrei en in 1996 tot 16. Die laaste uitbreiding in aantal lande vind in 2016 plaas, vanaf hierdie jaar neem 24 lande aan die eindronde deel.
Keizo Imai
Keizo Imai (今井 敬三) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Callyspongia arcesiosa
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1936 deur De Laubenfels.
Morris Alexander
Morris Alexander (Zlin, Morawië, 4 Desember 1877 – Kaapstad, 23 Januarie 1946) was 'n Suid-Afrikaanse Volksraadslid en advokaat. Hy was een van die eerste Jode in die Suid-Afrikaanse Volksraad.
Invloed
In sy beroep het hy hom vroeg reeds onderskei met 'n aantal suksesse in opspraakwekkende strafsake. In die Volksraad was Alexander 'n merkwaardige kampvegter vir die regte van die minderbevoorregtes (Distrik Ses het byvoorbeeld binne-in sy kiesafdeling, Kaapstad-Kasteel, geval) en 'n stoere stryder vir die Joodse gemeenskap. Sy dokumente en briewe is in Februarie 1964 vir veilige bewaring aan die Universiteit van Kaapstad geskenk.
Vitamien K
Vitamien K2
Voedselbronne van vitamien K2 sluit in beleë kaas, eiers, vleis soos hoender, bees en dié se vet, lewers, en organe, en in gefermenteerde groente, veral "Natto" ('n Japannese gereg van gegisde sojabone), sowel as suurkool.
Callyspongia ariakensis
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1968 deur Tanita.